2018-02-21 pasirašyta iš Europos Sąjungos struktūrinių fondų lėšų bendrai finansuojamo projekto Nr. 07.1.1-CPVA-R-904-31-0007 „Danės upės krantinių rekonstrukcija (nuo Biržos tilto) ir prieigų (Danės skvero su fontanais) sutvarkymas“ sutartis. Pagal šią sutartį projekto vykdytojui įgyvendinti buvo skiriama apie 7.084.921,59 Eur. projektui skirtų finansavimo lėšų. Projektas buvo finansuojamas Europos regioninės plėtros fondo ir savivaldybės lėšomis. Projekto veiklų įgyvendinimo pabaiga 2022-04-30. Projektavimo darbus atliko UAB „Hidrosfera“ kartu su UAB „ICS projectus group“. 2020-12-19 pasirašyta rangos darbų sutartis su UAB „Plungės lagūna“. Iki projekto įgyvendinimo pradžios Danės skvero viešosios erdvės infrastruktūra buvo nepatraukli bendruomenės veiklai, poilsiui ir laisvalaikio praleidimui, nesudarė prielaidų miesto gyventojams ir svečiams didinti socialinį ekonominį aktyvumą ir paslaugų sektoriaus kūrimąsi ir plėtrą.

Projektu išspręsta problema – sukurta viešoji infrastruktūra gyventojų užimtumui ir verslo plėtrai centrinėje miesto dalyje. Tai išspręsta rekonstruojant Danės upės krantines, sutvarkant skverą, pritaikant ją vietos gyventojų, miesto svečių ir reprezentaciniams poreikiams. Tokiu būdu projektas prisideda prie sąlygų gyvenimo ir aplinkos kokybei, užimtumui ir verslo aplinkos patrauklumui didėti. Projekto metu pakeistos dangos, atnaujinti skvero želdiniai, inžineriniai tinklai, įrengtas apšvietimas, mažoji architektūra bei performuotos aikštės prieigų teritorijos. Sukurta funkcionali ir reprezentatyvi viešoji infrastruktūra tapo patrauklesnė miesto gyventojams ir svečiams, pagerino miesto centrinės viešosios erdvės estetinį vaizdą bei miesto įvaizdį, sudarytos sąlygos vietos gyventojų bei miesto svečių užimtumui, padidėjo Danės skvero ir centrinės miesto dalies patrauklumas, krantinė ir skveras dėka projekto tapo gausiai lankomas gyventojų ir miesto svečių ir tapo miesto bendruomenės susibūrimo vieta.

Projekto tikslas buvo sukurti patrauklią vietą centrinėje miesto dalyje, atnaujinti viešąją infrastruktūrą, pritaikyti ją bendruomenės veiklai ir reprezentaciniams poreikiams, poilsiui ir laisvalaikio praleidimui, suformuota erdvė Klaipėdos miesto menų išraiškai. Projekto įgyvendinimo metu buvo atlikti šie darbai: Danės upės krantinės nuo Biržos tilto iki būsimos Bastionų g. rekonstrukcija; rekonstruotas pėsčiųjų takas palei krantinę, atlikti inžineriniai (lietaus nuotekų, vandentiekio ir nuotekų, elektros, apšvietimo, ryšių) tinklų įrengimo, perkėlimo, rekonstrukcijos darbai, atnaujinti/įrengti pėsčiųjų takai skvere, įrengta vaikų žaidimo aikštelė su danga bei aptvėrimas, įrengtas veloparkas, sutvarkyti želdynai (atnaujinta veja, apsodinti gėlynai), įrengti mažosios architektūros (kraštovaizdžio) elementai (suoliukai, gultai, šiukšliadėžės, lauko gėlinės, informaciniai ženklai ir kt.), suformuotos stilizuotos kalvos ramiam šeimų poilsiui, kurios atlieka garsų izoliavimo nuo gatvės funkciją, įrengtas inovatyvus fotodinaminis muzikinis fontanas su projekcinėmis vaizdų instaliacijomis, įrengtos vietos ir paruoštos erdvės savo talentus atskleisti jauniesiems miesto menininkams.

Esminis prioritetas skirtas žaliųjų erdvių išsaugojimui ir naujų augalų pasodinimui. Pasodinti 56 medžiai, 91 krūmas, 620 m gyvatvorės, 100 kv. m. gėlynų, dalis medžių perkelta į kitą skvero vietą. Nuo H. Manto gatvės iki būsimos Bastionų g. suformuotos dvi kryptys – takai : centrinis, skirtas istorinei atminčiai ir palei krantinę, ir kitas, skirtas ramiam poilsiu. Šie takai užsibaigia aktyvaus poilsio zona, skirta vaikams ir jaunimui bei šeimoms. Danės skveras dedikuojamas Valstybės atkūrimo šimtmečiui, kurio simboliu taps naudojama vieša erdvė, o erdvės įprasminimas turėtų padėti integruoti šią vietą į miesto erdvių sistemą. Laiko juosta įprasminanti Klaipėdos m. šimtmetį nuo 1918 – 2018 pateikiant joje svarbiausius miestui įvykius, bei laiko lūžius, turėjusius esminį istorinį pokyti Klaipėdos miestui.

Projektas atitinka nominacijos „Už darnios aplinkos kūrimą“ aprašymą, kadangi sukurti gyvenimo kokybę gerinantys ir aplinką bei energiją tausojantys sprendimai. ES investicijos buvo skirtos viešosios aplinkos gražinimui, infrastruktūros atnaujinimui. Esminis prioritetas skirtas žaliųjų erdvių išsaugojimui ir naujų augalų pasodinimui. Pasodinti 56 medžiai, 91 krūmas, 620 m gyvatvorės, 100 kv. m. gėlynų, dalis medžių perkelta į kitą skvero vietą.